B4-0198, 0199, 0202, 0203, 0207 και 0225/98

Ψήφισμα σχετικά με τη διαδικασία κατάρτισης συντάγματος στην Αλβανία και τα αποτελέσματα της επίσκεψης μεικτής αντιπροσωπείας της Κοινοβουλευτικής Συνέλευσης της Οργάνωσης για την Ασφάλεια και τη Συνεργασία στην Ευρώπη, της Κοινοβουλευτικής Συνέλευσης του Συμβουλίου της Ευρώπης και του Ευρωπαΐκού Κοινοβουλίου

Το Ευρωπαΐκό Κοινοβούλιο,

- έχοντας υπόψη την επίσκεψη που πραγματοποίησαν στα Τίρανα στις 23 Ιανουαρίου 1998 η μεικτή αντιπροσωπεία του Ευρωπαΐκού Κοινοβουλίου, της Κοινοβουλευτικής Συνέλευσης του Συμβουλίου της Ευρώπης και της Κοινοβουλευτικής Συνέλευσης της Οργάνωσης για την Ασφάλεια και τη Συνεργασία στην Ευρώπη,

- έχοντας υπόψη την κάτωθι δήλωση που ενέκρινε η Μεικτή Αντιπροσωπεία στο τέλος της αποστολής της:

«η αντιπροσωπεία

- ήρθε σε επαφή με ένα ευρύ φάσμα εθνικών ηγετών εθνικών ηγετών και διερεύνησε τρόπους υπέρβασης του αδιέξοδου στη διαδικασία κατάρτισης συντάγματος 7

- εξέφρασε σοβαρή ανησυχία σχετικά με τη δύσκολη και εύθραυστη κατάσταση που επικρατεί στην Αλβανία τόσο από πολιτικής και κοινωνικοοικονομικής σκοπιάς όσο και από από πλευράς ασφάλειας 7

- επαναβεβαίωσε το αποδεκτό των εκλογών της 29ης Ιουνίου και τη νομιμότητα του σημερινού κοινοβουλίου 7

- απέρριψε την πρόταση για διενέργεια πρόωρων βουλευτικών εκλογών και προσπάθησε να εξεύρει τρόπους για τον τερματισμό της ανησυχητικής έλλειψης σωστού πολιτικού διαλόγου ζητώντας από όλα τα κόμματα να επιδιώξουν την επίτευξη συμβιβασμού και να συνεργαστούν στο πνεύμα της εθνικής συμφιλίωσης 7

- επεσήμανε την ανάγκη, που εξέφρασαν όλα τα πολιτικά κόμματα, κατάρτισης νέου συντάγματος που θα αποτελέσει τη βάση για μόνιμη πολιτική σταθερότητα 7

- συμφώνησε με τα πολιτικά κόμματα ότι ένα νέο σύνταγμα θα άνοιγε τον δρόμο και για την προώθηση και άλλων απαραίτητων νομοθετικών μέτρων και τη διατήρηση της διεθνούς υποστήριξης προς την Αλβανία 7

- παρατήρησε ότι η Συνταγματική Επιτροπή του Κοινοβουλίου είναι ένας νομικά έγκυρος μηχανισμός για την κατάρτιση ενός νέου συντάγματος, όπως εξάλλου τόνιζαν και έγκυροι συνταγματολόγοι 7

- κάλεσε όλα τα πολιτικά κόμματα να αποκαταστήσουν τη διαδικασία κατάρτισης του συντάγματος συμμετέχοντας εποικοδομητικά στις εργασίες της Συνταγματικής Επιτροπής 7

- αναγνώρισε την πρόθεση των μελών της Συνταγματικής Επιροπής να προχωρήσει σε αναθεώρηση της σύνθεσής της και των διαδικασιών αν κάτι τέτοιο κριθεί απαραίτητο 7

- επεσήμανε ότι το νέο σύνταγμα πρέπει να βασίζεται σε ευρεία πολιτική συναίνεση και η απαραίτητη δημόσια αποδοχή του νέου συντάγματος θα επιτευχθεί μέσω της διεξαγωγής δημοψηφίσματος που θα διενεργηθεί μετά την έγκριση του σχεδίου συντάγματος από το Κοινοβούλιο 7

- ζήτησε από την Δημοκρατική Ένωση να σταματήσει αμέσως το μποϋκοτάρισμα του Κοινοβουλίου και να συμμετάσχει πλήρως στην κατάρτιση του νέου συντάγματος 7

- πρότεινε να συσταθεί μια διεθνής συμβουλευτική ομάδα, που θα εκπροσωπεί τα ευρωπαΐκά κοινοβουλευτικά όργανα, κασι η οποία θα συνεπικουρήσει τις υφιστάμενες συμβουλευτικές ομάδες που συνεργάζονται με τη Συνταγματική Επιττροπή, όπως η Επιτροπή της Βενετίας του Συμβουλίου της Ευρώπης, το Διοοικητικό Κέντρο Συντονισμού της Βοήθειας και της Δημόσιας Συμμετοχής (ACCAPP) και εγχώριες αστικές οργανώσεις 7

- ζήτησε να διασφαλιστεί η ανεξαρτησία της δικαστικής εξουσίας και να εξευρεθεί ταχεία λύση στην αντιπαράθεση μεταξύ του Συνταγματικού Δικαστηρίου και του Κοινοβουλίου 7

- ζήτησε να υπάρξει δίκαιη εφαρμογή των συμφωνιών όσον αφορά τα κρατικά μέσα ενημέρωσης 7

- τόνισε ότι η πρόσληψη και ο διορισμός δημοσίων υπαλλήλων, μελών των ενόπλων δυνάμεων και της αστυνομίας θα πρέπει να βασίζεται στην αξία και τα επαγγελματικά προσόντα 7

- τόνισε ότι τα δημοκρατικά πρότυπα της κοινοβουλευτικής δημοκρατίας πρέπει να γίνονται σεβαστά, συμπεριλαμβανομένων και των δικαιωμάτων της κοινοβουλευτικής αντιπολίτευσης 7

- πρότεινε οι κοινοβουλευτικές εργασίες να παρακολουθούνται από διεθνείς παρατηρητές συστηματικά 7

- εξέφρασε την ελπίδα και την προσδοκία του ότι η επίσκεψή του θα προσδώσει την αναγκαία ώθηση για πρόοδο προς την κατεύθυνση της πολιτικής και κοινοβουλευτικής συνεργασίας 7

- επαναβεβαίωσε το ενδιαφέρον της Διεθνούς Κοινότητας στην παγίωση του δημοκρατικού καθεστώτος με βάση την κυριαρχία του νόμου στην Αλβανία 7»

1. εγκρίνει τις ενέργειες των εκπροσώπων του Ευρωπαΐκού Κοινοβουλίου στη Μεικτή Αντιπροσωπεία, καθώς και την τελική δήλωση που ενέκρινε αυτή 7

2. αναλαμβάνει, από την πλευρά του, να δώσει την δέουσα συνέχεια στα διάφορα θέματα που θίγει η δήλωση 7

3. καλεί την Επιτροπή να λάβει όλα τα αναγκαία μέτρα για να διασφαλίσει την καλύτερη υλοποίηση των ήδη εγκεκριμένων προγραμμάτων στήριξης της Αλβανίας 7

4. αναθέτει στον Πρόεδρό του να διαβιβάσει το παρόν ψήφισμα στις κυβερνήσεις και τα κοινοβούλια των κρατών μελών, το Συμβούλιο, την Επιτροπή, τις κοινοβουλευτικές συνελεύσεις του Συμβουλίου της Ευρώπης και της ΟΑΣΕ, καθώς και στην Κυβέρνηση και το Κοινοβούλιο της Αλβανίας.